ફિલ્મમાં વાર્તા ઓછી અને ડોક્યુડ્રામા વધારે છે. એક વિદેશી લેખકના સ્વરૂપમાં અનુષ્કા શર્મા અને સંજય દત્તના મિત્ર તરીકે વિક્કી કૌશલ છે. ફિલ્મમાં સંજુ પહેલા ભાગમાં ડ્રગ્સમાં ફસાયેલો અને તેમાંથી ઊગરતો દર્શાવાયો છે. બીજા હિસ્સામાં કેવી રીતે તે 1993ના મુંબઈના બોમ્બવિસ્ફોટમાં ગેરકાયદે હથિયાર રાખવાના મામલામાં ફસાયો, જેલમાં ગયો, કેવી રીતે તેના પિતા સુનીલ દત્ત હેરાન થયા અને છેલ્લે જેલની સજા કાપીને છુટકારો થયો તે દર્શાવાયું છે.